Fikile Mbalula

Fikile April Mbalula (o belegwe ka la 1 Moranang 1971  ka Free State ) ke radipolotiki wa Afrika Borwa yo ga bjale a šomago bjalo ka Tona ya Dinamelwa. O kile a šoma bjalo ka bobedi Tona le Motlatšatona wa Maphodisa le Tona ya Dipapadi le Boitapološo. Mbalula ke Mongodipharephare wa African National Congress le moetapele wa peleng wa African National Congress Youth League. Mbalula o šoma gape bjalo ka hlogo ya dikgetho tša African National Congress .

Ka la 19th December 2022 go ile gwa tsebišwa gore khonferentshe ya bo 55 ya bosetšhaba ya ANC e kgethile Fikile Mbalula bjalo ka Mongodipharephare wa ANC.https://www.moneyweb.co.za/news/south-africa/ramaphosa-survives/ 

 Mošomo 
Mbalula o thwetšwe go ba Motlatšatona wa Maphodisa ka kabineteng ya Jacob Zuma ka Motsheganong 2009 gomme ka morago a ba Tona ya Dipapadi le Boitapološo morago ga gore Mopresidente Jacob Zuma a fetoše kabinete ya gagwe. Ka la 31 Mopitlo 2017, ka morago ga phetošo ya ngangišano ka kabineteng, Mbalula o ile a thwala bjalo ka Tona ya Maphodisa a tšea maemo go Nathi Nhleko  ka morago ga go lobby go tšwa go ANC Youth League  gomme mohlomongwe bjalo ka moputso wa potego go Zuma ,  go ya ka diphopholetšo tša boraditaba.

Dikgethong tša kakaretšo tša 2009 e be e le molaodi wa lesolo la dikgetho la ANC, leo le bego le tšewa e le leo le atlegilego kudu. 

Mbalula o kgethilwe go ba ANC NEC khonferenseng ya mokgahlo ya Polokwane ka Dibatsela 2007 ka maemo a bo 15, a lekantšwe ka palo ya dikgetho.  Ka morago o ile a rola modiro bjalo ka mopresidente wa ANC Youth League yeo, ge a na le mengwaga ye 36, a bego a se sa swanelega go ba leloko. 

Mbalula o kgethilwe go ba mopresidente wa ANC Youth League ka Phato 2004, ka ge peleng a swere maemo a mongwaledipharephare. 

Mbalula o tumišitšwe ka go hloma Mopresidente wa Afrika Borwa Thabo Mbeki maemong ao, le go mo raka ka morago bjalo ka hlogo ya ANC.  Thekgo ya gagwe e hlalošitšwe gape bjalo ka senotlelo sa go hwetša Zuma bopresidente bja ANC lebelong leo le lwetšwego ka thata le Mbeki. 

O thekgile gape bonkgetheng bja Julius Malema go mo hlatlama bjalo ka hlogo ya Liki ya Bafsa go seo se bonwego bjalo ka kgato ya go netefatša thekgo ya Liki ye e tšwelago pele go Zuma. 

Ka kgwedi ya Motsheganong 2019, Mopresidente Cyril Ramaphosa o thwetše Mbalula mošomong wa Tona ya Dinamelwa, a hlatlama Blade Nzimande .

 Ditšhupetšo